"घरून काम करणं अवघड आहे. यात शंका नाही. मात्र, आता मला याची सवय होतेय."

तिने घरातल्याच एका कोपऱ्यात स्वतःचं ऑफिस थाटलं आहे. एक टेबल, त्यावरच तिचा प्रिंटर आहे आणि इंटरनेट कनेक्शनसुद्धा. 

कोरोनानंतरच्या जगात ऑफिसपेक्षा घरुन अधिक काम करावं लागेल?

परिस्थिती थोडी निवळली की घराजवळच एका छोट्याशा जागी ऑफिस सुरू करायचा तिचा विचार आहे. 

"अंतर खूप जास्त असल्याने ऑफिसला जाण्याची माझी इच्छा नाही. पण मला वर्क फ्रॉम होमही करायचं नाही. चांगलं काम करता यावं, यासाठी मला जागेतला बदल हवाच."

वर्क फ्रॉम होम

ब्रँड कन्सल्टंट हरीश बिजौर म्हणतात, "मोठे ऑफिस युनिट आता छोटे होत आहेत. लोक ऑफिस बॉयसारख्या इतर मानवी सहकार्याशिवाय जगायला शिकत आहेत. अनेकांसाठी हा मोठा इगो शिफ्ट आहे."

लॉकडाऊनमुळे लोक आपल्या घरातच आहेत. घर त्यांच्यासाठी एखाद्या कोषाप्रमाणे झालंय. 

बिजौर म्हणतात, "आता लोकांना दोन मोबाईल फोन्सची गरज आहे. एक खाजगी वापरासाठी आणि एक ऑफिस कामांसाठी. लोकांना मोठ्या घराची गरज असेल. कारण आता त्यांना त्यांच्या घरातच ऑफिससाठीही जागा करायची आहे. प्रिंटर आणि ऑफिससाठी लागणाऱ्या इतर सामानांची मागणी वाढेल आणि ह... आणखी 4000 वर्णांसाठी लेख सुरू ठेवा:
ेच न्यू नॉर्मल असणार आहे."

भारतातला सुप्रसिद्ध फर्निचर ब्रँड असणाऱ्या गोदरेज इंटेरियोमधले समीर जोशी म्हणतात भाारतातली घरं आकाराने लहान आहेत आणि इथे ऑफिससाठी वेगळी जागा तयार करणं अवघड आहे. 

ते म्हणतात, "आमच्या वेबसाईटवर खुर्चांसाठी करण्यात येणारा सर्च 140 टक्क्यांनी वाढला आहे. तर दुसऱ्या क्रमांकावर आहे - ऑफिस टेबल."

त्यामुळे गोदरेजने असे फर्निचर आणले आहेत जे घरातल्या इतर फर्निचरसोबत जाऊ शकतील. उदाहरणार्थ जाड उशा, इझी सीट, फोल्डेबल खुर्च्या, फोल्डेबल टेबल, कॉम्प्युटर टेबल्स आणि स्टडी टेबल्स.

तज्ज्ञांच्या मते कामाची वर्क फ्रॉम होम ही पद्धत आपल्यासोबत अनेक आव्हानं घेऊन आली आहे. केवळ कर्मचाऱ्यांसाठीच नाही तर नोकरी देणाऱ्यांसाठीसुद्धा. 

Sequretek या सिक्युरिटी सर्विस कंपनीचे सहसंस्थापक पंकित देसाई म्हणतात, "सर्वात मोठं आव्हान आहे की कर्मचाऱ्याला इंटरनेटवर मानवी हस्तक्षेपाची चिंता न करता योग्य रितीने काम करता यावं, याची काळजी घेणं. उदाहरणार्थ ऑफिसचा कॉम्प्युटर घरातलं इतर कुणी काही वेळासाठी वापरणे, नकळत डेटाशी छेडछाड होणं किंवा इंटरनेट सर्फिंगसाठी ऑफिसचा कॉम्प्युटर वापरणे. शिवाय, तुम्ही जेव्ही इतर कुणाचा डेटा हाताळता तेव्हा त्याच्या सुरक्षेचीही जबाबदारी असते."

फेसबुक आणि टीसीएससारख्या बलाढ्य कंपन्यांनीसुद्धा ऑफिसमध्ये 30 ते 50 टक्क्यांहून जास्त कर्मचारी न बोलावता काम कसं करता येईल, यावर विचार करायला सुरुवात केली आहे. एकदा या सर्वांसाठीच्या पायाभूत सुविधा उभारल्या की पुढच्या 3 ते 5 वर्षात नवीन प्रक्रिया राबविण्यात येतील. 

युनिकॉर्न इंडिया व्हेंचर्समध्ये मॅनेजिंग पार्टनर असणारे भास्कर मुजुमदार म्हणतात, "भविष्यात आपल्याला एक मोठा बदल बघायला मिळेल आणि तो म्हणजे सर्वच पातळीवरच्या कर्मचाऱ्यांना आठवड्यातून एक किंवा दोन वेळा ऑफिसमध्ये बोलवण्यात येईल आणि त्यासाठी त्यांना वेगळा भत्ताही मिळेल."

कामाच्या ठिकाणी मूलभूत बदल

वर्क फ्रॉम होम न्यू नॉर्मल असल्याने ऑफिसमध्ये कर्मचाऱ्यांना सुरक्षित ठेवण्यासाठी कंपन्या काही मूलभूत बदल करण्याचा विचार करत आहेत. उदाहरणार्थ बसण्याची व्यवस्था अशी असेल की कुणीही एकमेकांच्या जवळ किंवा समोरासमोर असणार नाहीत. 

सध्या जो कमीत कमी जागेत जास्तीत जास्त कर्मचारी सामावून घेण्याचा दृष्टीकोन आहे त्यात मोठा बदल होईल. आता जो बदल होतील त्यात कर्मचारी प्रत्यक्ष जवळ असण्याऐवजी डिजीटली जवळ येतील. एकत्र...